tomron87/hebrew-wikipedia-sentences-corpus huggingface dataset:
ב-6 במאי באותה השנה החליטה קבוצת "חדשות ישראל" להגיש עתירה לבית המשפט המחוזי בתל אביב במטרה להוציא צו שיאסור על שר התקשורת להעניק את הרישיון להפעלת הערוץ לקבוצת "חדשות 24", ולהעביר את הזיכיון לידיה.
בכתב העתירה טענו נציגי "חדשות ישראל" כי חוות דעתו של יועץ המועצה לשידורי כבלים ולווין, אלי ניסן, הייתה מוטה ולפיכך יש לפסול את בחירתה של "חדשות 24" כקבוצה הזוכה.
בנוסף נכתב בעתירה כי בהחלטת המועצה נפלו טעויות מספריות וחשבונאיות, וכי הצעת "חדשות 24" לא עמדה בכללים הנדרשים.
המשפט נמשך כשלושה חודשים בהם בחן שופט בית המשפט, ד"ר עודד מודריק, את טענות קבוצת "חדשות ישראל" שהפסידה במכרז ואת הליך קבלת ההחלטות במועצה לשידורי כבלים ולווין בעת הדיונים בוועדת המכרזים.
פסק הדין בנושא הוגש בתחילת חודש אוגוסט באותה השנה.
ב-5 באוגוסט דחה בית המשפט המחוזי את עתירתה של קבוצת "חדשות ישראל" ושימר את מעמדה של קבוצת "חדשות 24" כקבוצה הזוכה במכרז לערוץ החדשות הייעודי.
בפסק הדין כתב השופט, ד"ר עודד מודריק, כי למעט הערות והסתייגויות בודדות נדחו, הלכה למעשה, כל טענות הקבוצה העותרת.
עוד נפסק כי קבוצת "חדשות ישראל" תחויב לשלם הוצאות משפט ושכר טרחת עו"ד בסך 25 אלף ש"ח למשרד התקשורת ולמועצה לשידורי כבלים ולווין ו-25 אלף ש"ח נוספים לקבוצת "חדשות 24".
קבוצת "חדשות 24" שנשארה הזוכה במכרז לערוץ החדשות הבטיחה לאחר פסק הדין שערוץ החדשות יעלה לאוויר ברבעון הראשון של שנת 2002. בכך למעשה נדחתה העלייה לאוויר מסוף שנת 2001 לתחילת שנת 2002 והעתירה לבית המשפט המחוזי גררה עיכוב בזמנים של כארבעה חודשים בעליית הערוץ למרקע.
יומיים לאחר שבית המשפט המחוזי הותיר את רישיון הפעלת הערוץ בידי "חדשות 24", הוציאה קבוצת "חדשות ישראל" הודעה כי היא מתכוונת להגיש ערעור לבית המשפט העליון בכוונה להפוך את החלטת המחוזי.
ואכן כשבועיים לאחר מכן, הגישה הקבוצה ערעור לבית המשפט העליון.
ההחלטה להגיש את הערעור גרמה שוב לדחייה במועד המתוכנן לעליית הערוץ.
ניסים משעל שהיה מנכ"ל קבוצת "חדשות 24" הזוכה רטן על כך ש- "חדשות ישראל" רק מנסה לפגוע בקבוצתו ומנסה לעכב את עליית ערוץ החדשות.
עוד הוא טען כי העיכובים גורמים לקבוצה שבראשה הוא עומד נזקים כלכליים קשים.
ב-18 בדצמבר, לאחר סחבת משפטית ארוכה ומתישה החליט בית המשפט העליון לקבל את ערעורה של קבוצת "חדשות ישראל" ובכך בעצם לפסול את רישיונה של "חדשות 24".
שופטי העליון, המשנה לנשיא בית המשפט, שלמה לוין, השופט יצחק אנגלרד והשופטת אילה פרוקצ'יה, קבעו בהחלטתם כי נושא הפעלת הערוץ יחזור עתה לוועדת המכרזים של המועצה לשידורי כבלים ולוויין שזאת תבדוק האם "חדשות ישראל" עומדת בתנאי הסף ויכולה לזכות ברישיון.
בינתיים, חתמה קבוצת "חדשות ישראל", שהפכה לקבוצה הזוכה, חוזה עם ערוץ 10 החדש על הפקת מהדורות החדשות היומיות שלו.
בתחילה העריכו כי את המהדורות תגיש אילנה דיין אולם היא דחתה את ההצעה לטובת השתלבות בתוכנית אקטואליה אחרת.
במקביל נודע כי הערוץ פנה לרפי רשף בהצעה דומה אולם גם הוא דחה אותה.
בסופו של דבר נבחר יעקב אילון להגיש את מהדורות החדשות של ערוץ 10. אילון חתם על העסקה עם ראשי ערוץ 10 ולא עם "חדשות ישראל" שזכתה ברישיון להפעיל את ערוץ החדשות לאחר התמודדות מול קבוצת "חדשות 24" שאילון היה מהעומדים בראשה.
עם פסק הדין של בית המשפט העליון החליטו בקבוצה לא להמשיך בהליכים משפטיים אם ועדת המכרזים תעניק לקבוצת "חדשות ישראל" את הרישיון.
כשבועיים לאחר פסק הדין הודיע אודי אנג'ל, יו"ר הדירקטוריון של "חדשות 24", כי בישיבת דירקטוריון שנערכה הוחלט על התחלת תהליך פירוק הקבוצה לאור החלטת בית המשפט העליון.
במשך כל הזמן הזה דנו בוועדת המכרזים האם "חדשות ישראל" עומדת בתנאי הסף לקבלת הרישיון במקומה של "חדשות 24" שזה עתה התפרקה.
עו"ד דורית ענבר, יו"ר המועצה לשידורי כבלים ולווין דאז אמרה כי אם "חדשות ישראל" לא תזכה ברישיון, ישנה אפשרות שהמכרז ייגנז וערוץ החדשות הייעודי לא יעלה.
ב-2 בינואר 2002 המועצה לשידורי כבלים ולווין קבעה באופן סופי כי קבוצת "חדשות ישראל" היא הקבוצה שתפעיל את ערוץ החדשות הייעודי.
ההחלטה התקבלה במסגרת ישיבת המועצה כוועדת מכרזים ולאחר קבלת חוות דעת משפטית הקובעת כי "חדשות ישראל" עומדת בתנאי הסף הנדרשים במכרז שעניינם בין היתר החזקות זרות ובעלויות צולבת, שכן במכרז נקבע כי לפחות שני שלישים ממחזיקי השליטה בקבוצות המתמודדות על המכרז יהיו אזרחי ישראל ותושביה.
החלטת המועצה הביאה לסיומה של הפרשה המשפטית המתישה, שנמשכה כבר שמונה חודשים, בנושא זהותה של הקבוצה שתפעיל את הערוץ.
"חדשות ישראל" שזה עתה נקבע שזכתה ברישיון להפעלת ערוץ החדשות פנתה למועצת שידורי הכבלים והלוויין במטרה להקל מעט בתנאי המכרז.
בין ההקלות שביקשה הקבוצה הייתה הארכת הרישיון בחמש שנים, מעשר שנים ל-15 שנה, ואפשרות להשקיע בשנת הפעילות הראשונה מיליון דולר בהפקת חדשות במקום בסרטי תעודה - הקלות אלה נדחו על ידי מועצת הכבלים והלוויין.
באמצע ספטמבר 2002, לאחר כמעט שנה מאז זכייתה של "חדשות ישראל" במכרז, הוענק לה הרישיון להפעלת ערוץ החדשות.
בקבוצה הבטיחו להעלות את הערוץ למרקע באפריל 2003 עם השקעה של 110 מיליון שקל בשנה הראשונה.
סיום דרכו של ערוץ החדשות
למרות הבטחותיה של קבוצת "חדשות ישראל" לעלות לאוויר בתחילת שנת 2003 לא עלה הערוץ למרקע עקב יציאת וכניסת משקיעים חדשים לקבוצה.
בין הנכנסים היה רון לאודר שרכש 12% מהערוץ מידיהם של חברת "פורמולה" (שהחזיקו בהתחלה ב-23% מהערוץ).
משקיע נוסף שנכנס לקבוצה היה איש העסקים צבי חפץ שקנה ממשפחת רויכמן (שהחזיקה ב-23% מהערוץ) כ-11.5 אחוזים ומחברת פורמולה גם כן 11.5 אחוזים.
בסוף אותו החודש, מועד העלייה המתוכנן, לא עלה הערוץ לאוויר.
לאחר כניסת משקיעים חדשים ויציאתם של אלו שהשקיעו עד לאותו השלב, נגרמו סכסוכים בין המשקיעים החדשים לישנים.
אולפני גלובוס גרופ שהחזיקו ב-12.5 אחוזים מהערוץ הביעו מורת רוח על כניסתו של רון לאודר לחברה.
באולפנים טענו שעם הקמת הקבוצה הובטח להם כי כל הפקותיו של הערוץ ייעשו באולפנים בנווה אילן אשר בשליטתם, ואילו כעת עם כניסתו של רון לאודר, שמחזיק גם בשליטת אולפני הבירה ירושלים (JCS), יתחלקו ההפקות בין שני האולפנים.
בנוסף, כל צד ממשקיעי החברה בחר להציג מועמד משלו להיות מנכ"ל החברה, לאחר שכל צד לא הסכים עם מועמד הצד השני.
לאט לאט גם החלו להתפורר ההסכמים שחתמו החברה וכאלה שהיו אמורים להיחתם.
החוזה עם ערוץ 10 להפקת מהדורות החדשות שלו בוטל לאחר כחצי שנה, בחברה ניסו לספק חדשות גם לערוץ 9 הרוסי אך זה בסוף בחר בחברת החדשות של ערוץ 2 למפיקת החדשות שלו, גם ל-yes ניסו בחברה למכור תכנים אך הנושא לא הבשיל לידי הסכם.
בעקבות אי עלייתו של הערוץ בזמן החלו במועצה לשידורי כבלים ולווין לאיים על "חדשות ישראל" בשלילת הרישיון אך מתחת לפני השטח הניחו הכל שבמועצה לא יינקטו בצעדים קיצוניים שכן במכרז לערוץ הושקעו מאמצים רבים ובמועצה לא רצו באמת שערוץ החדשות ייסגר.
ביוני 2003 קיבל ארכה נוספת ואחרונה של 8 חודשים לעלייה לאוויר.
בינתיים, האיום על "חדשות ישראל" הגיע ממקום אחר כאשר בסוף אפריל 2003 הגישו אולפני גלובוס גרופ בקשה לבית המשפט המחוזי בתל אביב לפירוק קבוצת "חדשות ישראל".
בבקשת הפירוק נטען כי "חדשות ישראל נוהלה במרמה, באופן רשלני ובזבזני ותוך הפרת חובות האמונים של נושאי המשרה שבה".
בית המשפט דחה את בקשתה של אולפני גלובוס גרופ, אך חייב את "חדשות ישראל" לא לסכם עם צד אחר על אספקת שירותי אולפנים וכך בעצם להשאיר את כל הפקות הערוץ באולפני גלובוס גרופ.
באותו השלב החליטה מועצת הכבלים והלוויין בסוף חודש מאי לאשר עליית הערוץ בתוך שמונה חודשים, בסוף שנת 2003. המועצה התנתה את הארכה במספר תנאים: הצגת הנהלה פעילה בתוך חודשיים, השקעת 34 מיליון שקל מכספי בעלי המניות בתוך 45 ימים, הצגת הסכמים עם אולפנים ומבנים והתחלת שידורי ניסיון בתוך חצי שנה.
חברת "חדשות ישראל" לא עמדה בתנאים ולא החלה את שידוריה גם לאחר אמצע שנת 2004. ביוני 2004 רכש יורם גלובוס את השליטה בערוץ; כאשר הגדיל את החזקותיו בקבוצה ל-55%.
לבסוף, לאחר כארבע שנים מאז הצגת המכרז, נשלל רישיונה של "חדשות ישראל" לשידור ערוץ החדשות הייעודי.
כיום (ינואר 2025), בישראל פועל ערוץ ייעודי לחדשות יחיד, i24News ,המשדר בעברית, אנגלית, ערבית וצרפתית.
בשנת 2009, לאחר מבצע עופרת יצוקה, החליטה מועצת הכבלים והלוויין יחד עם יו"ר המועצה, ניצן חן, לבחון אפשרות נוספת להוציא מכרז לערוץ חדשות ייעודי.
המועצה פנתה למשרד רואי החשבון יורם אברמזון על מנת לבדוק את ההיתכנות הכלכלית לערוץ חדשות שכזה.
במועצה נימקו את מניעי ההחלטה בפנייתן של כמה קבוצות שהביעו עניין בהפעלת ערוץ כזה.
כמו כן אמרו שם שלאחר מבצע עופרת יצוקה והמשבר הכלכלי העולמי שהתרחש באותה השנה הוכח כי יש צורך ציבורי בערוץ שישדר חדשות במשך 24 שעות ביממה.
יו"ר המועצה, ניצן חן, אמר כי "ערוץ ייעודי לשידור חדשות חיוני מאוד לכלל אזרחי המדינה, ויוכל לספק מענה מיידי לסיקור אירועי חדשות 24 שעות ביממה.
המלחמה האחרונה בעזה והמשבר הכלכלי בעולם הוכיחו את נחיצותו של ערוץ חדשות במתכונת CNN.
הוא יקיף מגוון רחב של תחומים וייתן ביטוי לנושאים העומדים על סדר היום הציבורי בתחומי החיים השונים הן בישראל והן בעולם".
במועצת הכבלים והלוויין החליטו לאפשר גם לחברת החדשות של ערוץ 2 ולחדשות 10 להשתתף במכרז שייצא, עקב הטלטלה שעברה בעולם התקשורת בישראל באותה השנה.
באותה התקופה נודע כי ערוץ 10 מוּעד לצאת למכרז חדש בעקבות חובות של כ-100 מיליון שקל.
אותו איום קיומי על ערוץ 10 הביא את בעליו לשקול מיזוג אל זכיינית ערוץ 2 "רשת" תוך סגירת חברת "חדשות 10" והפיכת אלפי עובדיה למובטלים.
על כן החליטה מועצת הכבלים והלוויין לאפשר לחדשות 10 להתמודד על הערוץ בתקווה כי הוא יוכל לשמש לה כגלגל הצלה.
חדשות 2, שגם היא הייתה בקשיים תקציביים, קיבלה היתר דומה להתמודד במכרז.
באפריל 2011, הודיעה קבוצת RGE של אביב גלעדי, משפחת רקנאטי ולן בלבטניק כי תתמודד במכרז על הקמת הערוץ.
החזרה של רעיון ההקמה של ערוץ חדשות בישראל לא הגיע רק מכיוון מועצת הכבלים והלוויין.
גם הרשות השנייה הודיעה כי תאפשר בעת המעבר לשיטת הרישיונות בטלוויזיה הישראלית בשנת 2013 הקמת ערוצי ברודקאסט אשר נוטים לתחום כיסוי מסוים (כמו ערוץ חדשות, ערוץ ספורט וכדומה).
ערוץ החדשות היהודי היה ערוץ טלוויזיה בינלאומי שעסק בחדשות העולם היהודי בתפוצות ובמדינת ישראל.
הערוץ הוקם על מנת לתת ליהודי העולם אפשרות ליהנות ממדיה שקשורה ליהודים ולא עוסקת בנושאים אחרים.
הערוץ הציג עצמו כמוסד ללא כוונת רווח, כערוץ חופשי, ללא קשר למדינה או ממשלה מסוימת וללא אג'נדה פוליטית.
התורם העיקרי למימון הערוץ היה האוליגרך איגור קולומויסקי, יחד עם האוליגרך ודים רבינוביץ'.
מנהל הערוץ היה בנו של ודים רבינוביץ', אולג רבינוביץ'.
הערוץ החל לשדר ב-21 בספטמבר 2011.
הערוץ שידר מבזק חדשות כל חצי שעה ומשלב תוכניות בנושאי יהדות.
הוא פעל ממשרדים במגדל משה אביב ברמת גן, וממשרדים בקייב באוקראינה.
הערוץ סיים את שידוריו ונסגר במאי 2014, לאחר שפיטר את כל העובדים בישראל.
הערוץ המשיך לפעול באוקראינה, תחת שם חדש, "UN1", והחל להתמקד בחדשות פנים-אוקראיניות.
בזמן פעילותו, ניתן היה לקלוט את הערוץ בשפות שונות : אנגלית, רוסית, אוקראינית, צרפתית, ספרדית וערבית.
ערוץ הכלבים (DOGTV) הוא ערוץ הטלוויזיה הראשון שקהל היעד שלו הוא כלבים.
הערוץ הושק בארצות הברית בפברואר 2012.
ב-15 בינואר 2013 עלה ערוץ הכלבים במהדורה ישראלית בחברת יס באפיק 39, אך לאחר שנה נסגר.
בספטמבר 2015 עלה ערוץ הכלבים בחברת HOT בערוץ 68, ובהמשך עבר לאפיק 183, ובדצמבר 2018 ערוץ זה נסגר אך ערוץ היוטיוב שלו עדיין פעיל.
מייסדי החברה היו בחלק שווה רן לוי וגיא מרטינובסקי, שהיה המנכ"ל הראשון שלה ולאחר מכך מכר את המניות שברשותו.
מטרת הערוץ לעזור למגדלי כלבים להפר את תחושות הבדידות של כלביהם בעת היעדרם.
לקראת הקמתו נבדקה תגובתם של כלבים לתכנים שונים.
למשל, נמצא כי מוזיקה קלאסית היא המרגיעה ביותר בעוד מוזיקת רוק מעצבנת אותם ולמוזיקת פופ הם נותרים אדישים.
עוד גילו כי רמת הריכוז של כלב לא נמשכת יותר משלוש דקות.
על כן, אורך התוכניות בערוץ לא עולה על 3 דקות.
בערוץ תוכניות רבות המתחלקות לשלוש קטגוריות:
תוכני הרגעה - מטרתם להרגיע את הכלב.
התכנים בעלי מוזיקה נעימה ומרגיעה, תמונות של כלבים רובצים על הדשא, מטיילים בשדה או ביער עם הבעלים שלהם או לבדם.
תוכני המרצה - מטרתם לייצר לכלב פעילות.
במסך ניתן לראות כלבים משחקים זה עם זה, רצים בטבע ועושים פעילויות ספורטיביות.
תוכני חשיפה - מטרתם לחשוף את הכלב לתכנים חינוכיים ולהעמיד אותו במצבי התמודדות עם פחדים הנפוצים לכלבים.
כמו רעש של שואב אבק, מתוך הרצון למזער את תגובתם הקיצונית לרעשים מסוג זה.
ערוץ הכלבים היא סדרת טלוויזיה שמקורה בברזיל, ששודרה ב-1997 בטלוויזיה החינוכית בדיבוב עברי.
בתוכנית כיכבו בובות כלבים שעובדים בתחנת טלוויזיה.
הסדרה הורכבה מקטעים קצרים ששימשו כקטעי מעבר בין סדרות אחרות ששודרו בחינוכית ושודרו במקור בקיץ בשעות הבוקר ובשידורים חוזרים בשעות אחר הצהריים.
שוקי - עוזר המנהל ומנחה החידון
פרסילה - המפיקה של ערוץ הכלבים.
החליפה את המנהל באחד הפרקים.
בוקי - הבמאי של ערוץ הכלבים
צנובר - אחד מטכנאי התחנה
פרשן - מגיש חדשות הערוץ
ג'וניור - הבן של פרשן ועוזרו בתכנית.
תלמיד בבית הספר, ובאחד הפרקים הגיש את המבזק.
מכשי המכשף - מכשף מגלה עתידות
ג'ק פאלאדיום - מנחה טלוויזיה שהיה מספר שקרים, שאחיניו שהיו צופים בו, מעירים לו דרך המסך והוא היה מתעמת איתם מחוצה לו.
רובוכלב - כלב רובוטי על גלגלים
קנובר - אחד מטכנאי התחנה
סופיה - הייתה המתחרה של פרסיליה.
בובי - היה המתחרה של קוסטלו על ליבה של פרסילה.
סבא - עובד צוות מבוגר שעבד בערוץ.
ערוץ הקבוצות היה ערוץ ספורט ישראלי ששידר בכבלים ובלווין במסגרת חבילת הספורט בין השנים 2001–2004.
ערוץ הקבוצות הוקם בשנת 2001 על ידי יהודה טלית, בעליה של חברת "טלית תקשורת", בשיתוף עם בעלי מועדון הכדורגל מכבי חיפה יעקב שחר ועוזי מור.
הערוץ שידר כתבות צבע לפני משחקי הקבוצה ואחריהן, ראיונות אולפן נרחבים עם שחקני עבר והווה ותוכניות לסיקור הנעשה בקבוצה בהגשת ערן בן זאב, אהרון ברנע, ברק רום וירון זילברשטיין ורצועת שידור שמוקדשת לתוכניות דומות שהופקו על ידי ערוץ MUTV של קבוצת מנצ'סטר יונייטד.
בשנת 2003 הצטרפו לערוץ בעלי מועדון הכדורגל הפועל תל אביב, רפי עגיב ומשה תאומים והערוץ החל לשדר רצועת שידור הכוללת כתבות צבע ותוכניות על אודות הפועל תל אביב בהגשת אורי בנאי, קובי מחט ואלי ישראלי.
באותה שנה ליווה הערוץ מקרוב את העפלתה הראשונה של מכבי חיפה לליגת האלופות והסרט אודות המסע, "חלום ירוק", שודר לאחר מכן בערוץ 2. ב-2004 החל הערוץ לשדר רצועה יומית בהגשת שרון ניסים, המוקדשת להפועל באר שבע, והקבוצה אף אמורה הייתה להיכנס כשותפה בבעלות על הערוץ.
צוות הערוץ היה אחראי על שידורם של כמה ממשחקי הקבוצות שהועברו בערוץ 10 וערוץ 2.
בשנת 2003 הוצע כי הערוץ יהפוך לערוץ בתשלום וישדר את משחקי ליגת העל בכדורגל אולם בסופו של דבר זכה גוף השידור "צ'רלטון" בזכויות השידור.
ניסיון נוסף לפתיחת ערוץ במודל דומה נעשה בשנת 2006 כשארקדי גאידמק בעליה של קבוצת הכדורגל בית"ר ירושלים הקים ערוץ ייעודי לסיקור הקבוצה, אולם הוא נסגר כעבור חודשיים.
ערוץ הכיבוד הוא שם הבמה של הרכב בדרנים, תסריטאים וזמרי רגאטון פארודי ישראלי, המתחזקים ערוץ יוטיוב בשם זה.
חברי ההרכב הם דור מוסקל (המכונה "לידוי"), עומר ריבק (בעל הכינוי "אסתמה") ורותם קפלינסקי ("שקד פררה").
שניים מהם, קפלינסקי וריבק, הכירו במהלך לימודי קולנוע בבית הספר סם שפיגל לקולנוע ולטלוויזיה.
מוסקל שירת בגלי צה"ל, בה יצר את התוכנית הקומית פק"לילה.
לאחר שירותו, התפרסם כיוצר של דפי פייסבוק מצליחים כמו "פוסטים מזויפים" ו"סטטוסים משנות ה-90".
מוסקל וריבק הכירו ב-2013, כשעבדו ככותבי מערכונים לתוכנית הטלוויזיה "ארץ נהדרת".
במסגרת עבודתם הופקדו על עמוד הפייסבוק של התוכנית ויצרו ממים שנהפכו לוויראליים.
לאחר מכן הקימו את ערוץ היוטיוב של ההרכב.
קפלינסקי התקבל גם הוא לעבודה ב"קשת" כעורך וידאו והצטרף לצמד.
מוסקל גם מופיע מדי פעם בתוכנית "ארץ נהדרת".
למשל, בעונה ה-14 של התוכנית הוא גילם את "אימרי ההילר" (דמות שעשור וחצי קודם לכן גילם אסי כהן).
בעונה ה-15 הופיע בתפקיד המראיין הציני מערוץ היוטיוב של החבורה בפינה "עוד כותרות".
מוסקל וריבק משמשים גם ככותבים בתוכנית של שרון טייכר וערן זרחוביץ' ברדיו תל אביב.
לאחר שיצרו סרטוני רשת מצליחים, פנו חברי ערוץ הכיבוד להתרכז בעשייה קומית-מוזיקלית.
הם יצרו את דמויותיהם של אסתמה (ריבק), לידוי (מוסקל), ושקד פררה (קפלינסקי).
בתחילה תכנן ההרכב שמוסקל ישתמש בכינוי "שניצ-אל", כלעג לבן-אל תבורי, אך לבסוף החליטו להחליף את הכינוי ל"לידוי".
ב-2016 פרצו עם השיר "עור ברווז" שיצרו יחד עם המפיק המוזיקלי מיכאל כהן (שכונה בקליפ "מנטוס").
השיר הפרודי מתייחס ללהיטי פופ מאותה התקופה, ולאמנים כגון סטטיק ובן אל, גל מלכה, ואיב אנד ליר, כשהשיר עצמו הוא פארודיה ישירה לשיר "בא לה לרקוד".
הקליפ של "עור ברווז" צולם בחוף בית ינאי.
לאחר מכן הוציאו את השיר "ככה זה אצלנו".
בעקבות הצלחת שני השירים שלהם הופיעו בטקס למען יתומי צה"ל בפני נשיא המדינה, רובי ריבלין (איתו שיתפו פעולה קודם לכן במסגרת ערוץ היוטיוב שלהם בראיון בבית הנשיא ש"קשת" שידרו ביום העצמאות ה-68 למדינת ישראל).
הסינגל "טניה" שהופק יחד עם אסי כהן הגיע למקום ה-17 במצעד השנתי של גלגלצ לשנת תשע"ז.
בינואר 2017 חתם ההרכב על חוזה פרסום עם חברת אסם ופרסמו את החטיף "ביסלי".
ב-18 ביולי 2017 הוציאו את השיר "קדאווה", שהגיע למקום ה-35 במצעד השנתי של גלגלצ.
ב-14 בדצמבר 2017 הוציאו את השיר "פומרניאן" עם הזמר משה פרץ עבור המצעד הלועזי של גלגלצ בשיתוף ynet.
השיר הוא פרודיה על "I'm The One" של די ג'יי חאלד, ג'סטין ביבר, קוואבו, צ'אנס הראפר וליל ויין.
בקליפ של השיר משתתפת גם דורון טלמון מלהקת ג'יין בורדו, והשף אסף גרניט מופיע למספר שניות.
ב-1 בפברואר 2018 הוציאו את השיר "מוזרניק".
בתחילת השיר נשמע קולו של ערן זרחוביץ'.
בשיר ישנה שורה האומרת "שם טבסקו בשמפו בנות אומרות שזה שטותי" ומשמשת כרפרנס לשיר של סאבלימינל והצל "הפינאלי".
כמו כן ישנה שורה "אינעל דינק הרחפן" שנשמעת כמו השורה "אינעל דינק העולם" משירם של קפה שחור חזק ונצ'י נצ' "יהיה בסדר".
ב-21 באוגוסט 2018 הוציאו את השיר "אמא" לקראת יום הולדתה של אמו של לידוי.
ב-20 במרץ 2019 הוציאה הלהקה את השיר "תנין".
בשיר ישנה שורה האומרת "בתיכון קראו לי ישמין או ישמין – תלוי במצב; בצבא אמרו לי גבר וואלאק הפקרת ת'מוצב" המשמשת כרפרנס לשיר "יום חדש" של רביד פלוטניק.
ב-19 ביוני 2019 הוציא ההרכב ביחד עם שלום מיכאלשווילי (בתפקיד "הגאון") את השיר "יום יום לילה לילה" תחת חסות של פריגת.
ב-5 בנובמבר 2019 הוציא ההרכב ביחד עם המוזיקאי שקל את השיר "היא בערה".
הווידאו קליפ הנלווה לשיר מציג המחשה של השתתפות של ההרכב ב"כוכב נולד".
ב-11 בנובמבר 2020 הוציא ההרכב את השיר "אח שלנו מתגרש" ביחד עם רועי כפרי.
בעקבות הרצח בדומא יצרה החבורה סרטון סאטירי העוסק בטרור יהודי של נערי גבעות.
לאחר הצלחת הסרטון ברשתות החברתיות, ההרכב יצר מספר מערכונים סאטיריים עבור ארץ נהדרת בכיכובם של "נערי גבעות" מגבעה דמיונית בשם "מעלה טפיוקה".
במערכונים שולבו קטעי וידאו מקוריים של ישראלים תושבי יהודה ושומרון ללא אישורם.
בעקבות שילוב תמונתו של בני קצובר באחד המערכונים תחת הכותרת "סבא פוגרום" הגיש קצובר תביעת לשון הרע נגד "שידורי קשת".
בית משפט השלום דחה את התביעה וחייב את קצובר הוצאות משפט, אולם במרץ 2021 בית המשפט המחוזי קיבל את ערעורו של קצובר ופסק לו פיצוי של 50,000 ש"ח והוצאות משפט של 20,000 ש"ח.
ביולי 2022 יצא סרט הקולנוע "עולה לראש" שכתבו ובו הם גם מככבים.
במרץ 2023 הוציא ההרכב את השיר "ראש בצה" (שגיאת הכתיב במקור) במסגרת התוכנית "ארץ נהדרת".
השיר מדבר על תופעת ההתקרחות.
כבר בצאתו השיר זכה לפרסום רב.
ערוץ הכוכבים הוא ערוץ טלוויזיה ישראלי מבית "טלית תקשורת" (מקבוצת NMC United) המשדר את מיטב התוכניות של כוכבי הילדים.
סלוגן הערוץ הוא "הבית של כוכבי הילדים".
בערוץ הזה מככבים כוכבי הילדים: יובל המבולבל, מיכל הקטנה, הדוד חיים, מיקי, רוי בוי, קופיקו, מני ממטרה, קוגומלו, רינת גבאי, נתי הגעתי הופעתי, סבא טוביה, ציפי שביט, משפחת ספיר ועוד אמני וכוכבי ילדים שנמצאים בערוץ.
הערוץ משדר מדי יום מהשעה 06:00 עד חצות.
הערוץ זמין מ-אפריל 2023 בשירות הסטרימינג FreeTV.
לערוץ מתלוות ספריית SVOD אשר זמינה בHOT, NEXT TV, yes, STING+, ובסלקום tv.
בכל לילה (מחצות עד 06:00) מקרינים שירים מתוך קלטות ילדים.
החומרים מבית קלסיקלטת שמהם שודרו שירים הם:
החומרים מבית הד ארצי שמהם שודרו שירים הם:
החומרים מבית אם סי איי שמהם שודרו שירים הם:
החומרים מבית אן אם סי יוניטד אנטרטיינמנט שמהם שודרו שירים הם:
"שירי הילדים הגדולים בכל הזמנים"
"גילי בא לבקר_מסע בקשת הרגשות"
"לילה טוב שירי_ ערש לילדים"
החומרים מבית פליי רקורדס ותיאטרון שלנו שהערוץ הקרין הם:
החומרים מבית גלובוס יונייטד שמהם שודרו שירים הם
"איך בוחרים שם לאחותי הקטנה"
"שירים של מרים ילן שטקליס אצו רצו גמדים ושורום זורום"
וגם אפילו שירים בדי וי די של "הקסם של ג'ולי "
את הערוץ הוביל יובל נתן.
מנהל התוכן הראשי של הערוץ היה העורך והתסריטאי נדב פרישמן, מנהל התפעול הוא גיא בן-חיים והמפיקה הראשית היא לירון אבני.
מנהל לוח השידורים היה התסריטאי אביב דיבון והתסריטאי הראשי הוא הקומיקאי משה פרסטר.
הערוץ שודר בפרטנר tv, וכערוץ פרימיום גם ב-HOT (כולל ספריית SVOD) וב-NEXT TV.
הערוץ סיים את שידוריו ב-30 בדצמבר 2021, ותכניו הוסרו משרות ה-VOD.
אומנם לאחר זמן קצר חלק מהתכנים חזרו לשירות HOT VOD ללא תוספת תשלום ושוב הוסרו ב-31 בדצמבר 2022.
ביוני 2017 עלה שירות פרטנר TV.
עם ההכרזה על השקת השירות הוכרז גם כי פרטנר עובדת יחד עם טדי הפקות על ערוץ טלוויזיה חדש שישדר תוכני בידור וקומדיה.
בסוף אוקטובר 2017 ארגנה חברת פרטנר מסיבת עיתונאים ובה הכריזה על השקת ערוץ חדש שנקרא 'טדי'.
במהלך מסיבת העיתונאים הוכרז כי הערוץ יחלוק בבעלות על התוכן עם יוצריו במתכונת של 50/50.
הערוץ שידר 24 שעות ביממה, אם כי מספר שעות השידור הראשוני שלו מדי יום הוא נמוך מאוד (נכון ל-2017).
הערוץ הוא היחיד ששידר תוכן בלעדי בפרטנר TV, וניתן לשים לב לחשיבותו של הערוץ במיקומו בשלט - באפיק 15, מיד לאחר הערוצים המסחריים.
הערוץ בנוי בקונספט של Bite Size TV (קטעים קצרים) וכמו כן שידוריו זמינים גם ב-VOD של החברה ובשירות ה-Catch Up, שמאפשר צפייה בשידורים עד שבועיים אחורה.
ב-10 באפריל 2019 הפך לזמין גם ללקוחות HOT ו-NEXT TV אך בניגוד לפרטנר – ערוץ טדי שובץ באפיק 70. תוכני הערוץ המשודר בהוט אינם זהים לתכנים בפרטנר TV: למשל תוכנית הקומדי סטור 2020 שודרה בפרטנר TV בלבד.
ב-30 בדצמבר 2021 הערוץ סיים את שידוריו.
"סחילנד" - סדרה על עולם ההייטק הישראלי בכיכובם של ליאור דובדבני ואילן קובץ'.
"המופע של אלעד לוי" - סדרה על חייו של כוכב הרשת אלעד לוי בכיכובו של לוי עצמו ואורי גבריאל.
"אימוג'יניישן" - סדרה של צמד הקומיקאים דרור טייכנר וליאור פאוקר המתרחשת כולה בדמויות של אימוג'ים.
"פקקים וסידורים" - סדרה בכיכובו של גיל קופטש.
"טרו סטוריז" - סדרה המתרחשת כולה כסטורי באינסטגרם בכיכובם של עידן ברקאי ואסי גל.
"ג'נטלמנים ישראלים" - סדרה בה אנשים קוראים מול מצלמה שיחות טינדר אמיתיות והזויות.
"אמת אמנותית" - סדרה בכיכובו של המוזיקאי ניר פרידמן.
"נו פילטר" - שעשועון רחוב בו אנשים מתבקשים לבצע משימות בעזרת הטלפון הנייד שלהם בתמורה לכסף.
"ספיישל טדי" - ספיישל סטנד אפ במועדון הסטנד אפ פקטורי בהשתתפות הסטנדאפיסטים של המועדון ובהנחיית יונתן ברק.
"שגיב פרידמן מחפש את האחת" - סדרה בה הקומיקאי שגיב פרידמן מחפש בת זוג.
"טראש טוק" - סדרה בכיכובם של אור בן מלך ואלישע בנאי.
"איזה קשה זה" - סדרה בכיכובו של הקומיקאי מורן קל.
"חי באשליות" - תוכנית קסמים בכיכובו של הסטנדאפיסט גידי ליבנה
"טדי בשטח" - תוכנית משאל רחוב.
"הינשוף" - שעשועון רחוב בהנחיית הקומיקאי והסטנדאפיסט עומר בורשטיין.
"מחפשת את החברים שלה"- תוכנית בכיכובה של הקומיקאית אפרת אברמוב.
"מעניין" - סדרה בכיכובו של טל מנקס.
"שרופים" - סדרה על שלושה אוהדים של קבוצת הכדורגל בני יהודה בכיכובם של יוסי צברי, דורון בן דוד וגולן יורקביץ.
"במדינת תל אביב" - סדרה על שני חברים מאשקלון שיוצאים לטיול של אחרי צבא בתל אביב בכיכובם של גיל כהן, לירן דוד, מיכאל גבעתי, אייל שיקרצי וספיר בן רובי.
"אבויה" - סדרה בכיכובם של מולי שולמן וריקי בליך.
"מונדיאל הגמל" - ספיישל מיוחד בשיתוף מועדון הקאמל קומדי קלאב לכבוד מונדיאל 2018.
"חיות בר" - סדרה על בר שכונתי המאכלס טיפוסים מוזרים והזויים.
"תהיה גבר" - סדרה על שני חנונים בכיכובם של אורי ברויר ואיציק לוי.
"לי סובר" - סדרת מתיחות על עוברי אורח בכיכובה של לי סובר.
"המירוץ לצמרת של צחי רבינא" - תוכנית המבוססת על דמותו של צחי רבינא המגולמת על ידי יונתן סבג.
"פין מהעתיד" - סדרה של ניקו וואטס ואלעד סגולי על רווק תל אביבי בשם רונן והפין שלו שמגיע מהעתיד כדי להזהיר אותו לפני כל דייט.
"מזל טוב, את אבא", בכיכובה של רומי אבולעפיה.
ערוץ הירו היה ערוץ טלוויזיה ישראלי לילדים ונוער מבית ערוץ הילדים, אשר היה משודר ללקוחות סלקום tv ופרטנר tv החל מ-1 ביולי 2018 עד 4 ביולי 2021. הערוץ שודר גם ב-HOT תחת השם ערוץ ספיד החל מ-2 בספטמבר 2018 עד 31 בדצמבר באותה שנה.
הערוץ שידר בכל ימות השבוע בין השעות , וכלל סדרות אקשן, גיבורי על והרפתקאות, כמו גם הפקות מקור, כולן של ערוץ הילדים.
בנובמבר 2015 הוכרז שמתוכנן לעלות לשידור ערוץ שימותג כערוץ אקשן והרפתקאות מבית ערוץ הילדים, כאשר בין התכנים שישודרו בו נמצאים "מועדון ווינX", "יו-גי-הו!", "בייבלייד" ו"גורמיטי".
הערוץ בסופו של דבר לא עלה לאוויר.
ביוני 2018 הוכרז על עלייתו לאוויר של ערוץ הירו, אשר דומה לערוץ שתוכנן.
הערוץ החל את שידוריו ב-1 ביולי 2018 ללקוחות סלקום tv ופרטנר tv, והוא נועד להיות משודר רק במהלך החופש הגדול, עד 31 באוגוסט 2018. לבסוף הוחלט להשאיר את הערוץ, והוא שידר עד 4 ביולי 2021.
ב-2 בספטמבר 2018 הערוץ החל להיות משודר ב-HOT תחת השם "ערוץ ספיד", בו שודרו בנוסף לתכנים הרגילים של הערוץ סדרות בלעדיות, ביניהן "אילת" ו-"Oboy".
ב-31 בדצמבר 2018 ערוץ ספיד סיים את שידוריו.
הערוץ שידר בעיקר סדרות רכש מונפשת מסוגת אקשן, גיבורי על והרפתקאות, כמו כן הוא שידר סדרות קומדיה, כולן של ערוץ הילדים.
בנוסף בערוץ שודרו סדרות מקור, ביניהן "אילת" ו-"Oboy" ששודרו רק ללקוחות HOT בערוץ ספיד, ו"האקדמיה לכדורגל".
ערוץ העיצוב (לשעבר ערוץ DIY ישראל וערוץ DIY עשו זאת בעצמכם) הוא ערוץ טלוויזיה ישראלי המיועד לכל המשפחה.
הערוץ נמצא בבעלות חברת אימג'ין מדיה בראשותו של אבי בר, לשעבר מנכ"ל ערוץ הספורט.
הערוץ עלה לשידור ב-19 בדצמבר 2017 בערוץ 41 ב-HOT באיכות HD וב-1 בינואר 2019 באפיק 66 ב-yes באיכות SD.
ב-1 בספטמבר 2021 שינה הערוץ את שמו לערוץ העיצוב, והוא משודר באותם אפיקים בהוט וביס.
בדצמבר 2024 הערוץ בהוט עבר לאפיק 180.
כמו בבית עם מושיק גלאמין - גלאמין מארח אורחים מפורסמים והם עוסקים יחד בטיפים לעיצוב הבית.
המסיבה DIY - עם לירן כוהנר
מגזין FIX עם שיר מורנו - מורנו מארחת מומחים לעיצוב הבית ויחד הם מציגים חידושים בתחום עשה זאת בעצמך.
מור DIY עם מור סילבר
הכוכבים - DIY ברשת - כוכבי רשת שלהם ערוצי הדרכה מסבירים כיצד לעצב ולחדש את הבית.
סופר שי לי עם שי-לי ליפא
החיים על פי אנזל עם אפרת אנזל
איפור DIY עם מורן סטויצקי - סטויצקי, מאפרת בהכשרתה, מדריכה כיצד להתאפר.
מדי סוף שבוע בוחר הערוץ קומיקאי אחד, שתשתתף באופן קבוע בתוכנית המשודרת בערוץ, וכל סוף השבוע מתרכז בתוכניות בהשתתפותו.
הערוץ ניתן לרכישה כערוץ פרימיום ב-HOT, NEXT TV, +yes, +STING, פרטנר TV+, וסלקום TV+.
החל מ-15 ביולי 2024 הערוץ משודר באפיק 22 בפרטנר tv+.
החל מ-1 בספטמבר 2024 משודר גם ללקוחות סלקום tv+ באפיק 7.
ערוץ יו הוא ערוץ טלוויזיה פדרלי רוסי, המהווה חלק מחברת החזקות התקשורת UTV.
הערוץ הושק ב-16 בספטמבר 2012. באפריל 2013, UTV Holding הודיעה על מיתוג הערוץ מחדש כ"ערוץ בנות".
ב-26 ביולי 2012, הופיע מידע לפיו ערוץ Muz-TV יפוצל לשני ערוצים.
ב-31 ביולי וב-1 באוגוסט פרסמה UTV אחזקות הודעות לעיתונות על מיתוג מחדש של ערוץ Muz-TV כערוץ מוזיקה חדש באותו שם.
במקביל החל ערוץ Muz-TV לשדר תחת תדר אחר.
הערוץ הושק בספטמבר 2012 כשהוא פונה לקהל צופים של "גברים ונשים בגילאי 11-34".
ב-15 באפריל 2013, הערוץ מותג מחדש כערוץ היחיד ברוסיה לבנות ושונה העיצוב הגרפי של הערוץ.
ב-25 ביוני 2013 החל ערוץ יו לשדר תוכניות של ערוץ MTV.
הדבר התאפשר בזכות הסכם שנחתם בין ויאקום ו-UTV Holding.
ב-10 באוקטובר 2013 הודיע הערוץ על שינוי קהל היעד שלו לנשים בגילאי 14-39. לפיכך, מספר תוכניות הטלוויזיה האמריקאיות, הלטיניות והסרטים הסובייטים עלה בשידור.
ב-1 ביוני 2015, ערוץ הטלוויזיה שינה את הקונספט לערוץ נשים, שינה את הלוגו והשיק תוכניות חדשות.
המפיק הכללי של הערוץ דמיטרי טבצ'ניק דיבר על הרצון "למשוך קהל בוגר יותר מהקהל (נשים בגילאי 25-34) בתוך קהל היעד (נשים בגילאי 14-39)", זאת בשל "דרישות שוק הפרסום".
בנוסף, תוכניות ריאליטי אוקראיניות ואמריקאיות החלו להיות משודרות באופן פעיל יותר בערוץ.
למרות משבר אוקראינה, ערוץ הטלוויזיה רכש תוכניות אוקראיניות בעיקר מנכסי קבוצת המדיה StarLightMedia של ויקטור פינצ'וק - ערוץ נובי, STB וערוץ ICTV.
"האמת הפופולרית" (מאז 16 בספטמבר 2012)
"תרשים אירופה פלוס" (מיום 27 באוקטובר 2012)
העונה הרוסית "(מאז 26 בפברואר 2018)
"מיליונר לנישואין" (החל מ-14 באפריל 2018)
העונה הרוסית "(החל מ-1 באפריל 2019)
ערוץ השעשועונים הוא ערוץ טלוויזיה ישראלי בתשלום בבעלות רשת מדיה שעלה לשידור ב-2020, המשדר בעיקר שידורים חוזרים של שעשועוני טלוויזיה.
הערוץ הושק ב-5 בדצמבר 2020, ביום ההשקה של העונה ה-11 של האח הגדול.
הערוץ ניתן לרכישה כערוץ פרימיום ב-HOT, yes, NEXT TV, STING+, סלקום TV, וב-פרטנר TV.
ב-12 בינואר 2021 עבר ערוץ השעשועונים ב-HOT וב-NEXT TV לאפיק 23, אפיק בו שידרו בעבר הטלוויזיה החינוכית הישראלית וערוץ כאן חינוכית, כאשר האחרון עבר לאפיק 80, ב-5 במאי 2021 הערוץ עבר לשדר באפיק 23 גם בחברת yes ו-STINGTV.
החל מ-26 בדצמבר 2023 הערוץ עבר לשדר באפיק 20 בחברת yes.
כיום הערוץ משודר באפיק 65 ב–HOT ו–NEXT TV, באפיק 28 ובספריית SVOD, ב–yes ו–STING+ באפיק 28 ובספריית SVOD, בפרטנר TV באפיק 18 ובסלקום TV באפיק 31.
תוכני הערוץ הם שעשועוני טלוויזיה בשידורים חוזרים שהופקו על ידי "רשת" (ושודרו במקור בערוץ 2 או ברשת 13) ועל ידי ערוץ עשר, אך גם משדר שעשועונים של הפקות זרות.
"1 נגד 100" – שעשועון בהנחיית אברי גלעד בו מתחרה אחד מול פאנל של 100 אנשים על מגוון שאלות טריוויה.
"101 דרכים לעוף משעשועון" – שעשועון אקסטרים בהנחיית עפר שכטר, בו מתמודדים שטועים בתשובה עפים בדרכים יצירתיות.
"The Wall" – שעשועון המבוסס על פורמט אמריקאי בהנחיית צביקה הדר, בו זוג משתתפים יצטרך לענות על שאלות ולנצח את ה"קיר", כדי לצאת עם יותר מ-6 מיליון ש"ח.
"אל תפילו את המיליון" – הגרסה הישראלית לשעשועון בהנחיית אברי גלעד.
"הטוב מכולם" – שעשועון בהנחיית אברי גלעד בו מתמודדים עשרה אנשים מול קהל של 1,000 איש.
"הכל הולך" – שעשועון הומוריסטי בהנחיית דביר בנדק ובהשתתפות צוות של קומיקאים ושחקנים.
שודר במקור בערוץ 2 וברשת 13.
"כלוב הזהב" – שעשועון נושא פרסים בהנחיית אבי קושניר.
"נעולים" – שעון בהנחיית גיא זו-ארץ בו זוג מתמודדים צריך לצאת מ-45 דלתות מחמישה מעגלים על מנת להרוויח מעל חצי מיליון שקלים.
"לעוף על המיליון" – שעשועון טלוויזיה מקורי בהנחיית ירון ברובינסקי.
שודר במקור בערוץ עשר ובהמשך ברשת 13.
"מי רוצה להיות מיליונר?" – הגרסה הישראלית לשעשועון המצליח בהנחיית יורם ארבל.
"מישהו בבית?" – דרור רפאל מגיע לבתים אקראיים ושואל את הדיירים שאלות הקשורות לסביבה בה הם גרים.
"קופה משותפת" – שעשועון בהנחיית עינב גלילי בו שני מתמודדים על מיליון שקלים, וכל אחד מהם רשאי להיעזר בשותפים אם יסכים לחלוק איתם את הכסף.
"תראו מי שואל" – שעשועון מבית היוצר של יגאל שילון בהנחיית מולי שולמן.
המרדף" – הגרסה הישראלית לשעשועון הבריטי "The Chase" בהנחיית עידו רוזנבלום, בו ארבעה מתמודדים צריכים לנצח את "הצ'ייסר".
"דיל או לא דיל" – שעשועון בהנחיית האווי מנדל.
"כרישי הקלפים" – שעשועון בהנחיית ג'ון מקהייל בו ששני מתמודדים מתחרים ביניהם ראש בראש, מי מביניהם יצליח לסדר רצף של 7 קלפים מוסתרים.
"סכסוך משפחתי VIP" – השעשועון בגרסת VIP בו מתחרים כוכבים מפורסמים ובני משפחותיהם.
"עשינו עסק" – שעשועון המבוסס על עסקאות חליפין שעושה המנחה עם המתמודדים.
"קחי אותי לדייט" – שעשועון בו מתחרות 30 רווקות מול רווק אחד.
"פחות או יותר" – שעשועון מחירים בהנחיית דרו קארי.
ערוץ החדשות אל-קאהירה הוא ערוץ חדשות לווייני מצרי, ואחד מערוצי חברת United Media Services, המשודר דרך הלוויין המצרי ניילסאט.
הערוץ מתמחה בסיקור חדשותי של אירועים בתחום הפוליטיקה, הכלכלה, הספורט, התרבות ואירועים נוספים.
מטה הערוץ והחברה ממוקמים במתחם האולפנים בעיר השישה באוקטובר במחוז גיזה במצרים, והחל לשדר באופן רשמי במשך 24 שעות ביממה ב-31 באוקטובר 2022.
הערב הזה (هذا المساء, האד'א אל-מסאא')
בוקר חדש (صباح جديد, סבאח גדיד)
מה קרה אז (ثم ماذا حدث, ת'ם מאד'א חדת')
התמודד עם האמת (واجه الحقيقة, ואגה אל-חקיקה)
ערוץ 10 הנקרא גם ערוץ הכלכלה של ישראל ובקיצור ערוץ הכלכלה הוא ערוץ טלוויזיה ישראלי שהחל לפעול בראשית שנת 2025. הערוץ עוסק בנושאי כלכלה, חדשות, השקעות וניתוחי שוק ההון.
הערוץ בבעלות חברת "ערוץ כלכלי ישראלי" שבשליטת איש העסקים, המיליארדר יצחק מירילשוילי.
הערוץ פועל בימי המסחר בישראל, כנהוג בערוצי כלכלה.
הערוץ משדר ממספר אולפנים ועמדות שידור כאשר האולפנים הראשיים ממוקמים במגדלי קונקורד שבגבול בני ברק ורמת גן והאולפנים המשניים ממוקמים בבורסה לניירות ערך בתל אביב ובבורסה לניירות ערך בניו יורק
ערוץ הכלכלה, שהוקם בתחילת שנת 2025, הוא הערוץ הראשון בישראל המתמקד כולו בנושאי כלכלה.
מטרתו המרכזית היא להנגיש מידע פיננסי לציבור הרחב, ובכך לתרום להבנה טובה יותר של כלכלה, שוק ההון והשקעות לציבור דוברי העברית.
בבוקר הראשון לשידורי הערוץ בתאריך השני בינואר 2025 נבחר הערוץ לפתוח את המסחר בבורסה לניירות ערך בתל אביב
הערוץ הוקם על ידי יצחק מירלשוילי, המיליארדר ובעלי ערוץ "עכשיו 14", מתוך מטרה להרחיב את תחום השידורים הכלכליים בישראל.
המטה הראשי של הערוץ ממוקם ברמת גן.
הערוץ נמצא בשלבי הרצה ומשדר בימי המסחר בישראל, בדומה למתכונת של ערוצי כלכלה בינלאומיים דוגמת CNBC ובלומברג.
יצחק מירילשוילי – בעל השליטה בחברה.
ערן בר-טל – העורך הראשי.
ערוץ הכלכלה של ישראל מציע מגוון תוכניות, המתמקדות בתחומים כמו חדשות כלכליות, ניתוחים פיננסיים, ייעוץ השקעות ושוק ההון.
הנה רשימה של כמה מהתוכניות הבולטות:
"בוקר כלכלי" – תוכנית יומית המשודרת בשעות הבוקר ומתמקדת בסקירה של השווקים מהיום הקודם; לקראת פתיחת המסחר היום ונושאים כלכליים שעל סדר היום.
מגישים: מעיין פרילוק ומרב לרנר לסירוגין.
"פותחים שוק" – מלווים את פתיחת המסחר מהבורסה לניירות ערך בתל אביב.
עוקבים אחר מדדים, מניות ומטבעות.
מגישים: דפנה שחר ואילון ברלס.
"מסחר רציף" – תוכנית המשודרת מהבורסה בתל אביב העוסקת בניתוח עומק למדדים, מניות ומטבעות מהארץ, מארצות הברית מאירופה ואסיה.
Stalk talk - תוכנית יומית.
"אולפן כלכלה" ניתוח אירוע היום ומבט לשווקים בעולם.
"סוגרים שוק" – מלווים את סגירת השוק בת"א ואת פתיחת השוק בארצות הברית בליווי דיווחים מרצפת המסחר בתל אביב ובניו יורק.
מגישים: רועי כ"ץ ומלי לבייב לסירוגין.
"המהדורה המרכזית" – תוכנית יומית של סיכום חדשות יום בהגשת נעמה קדוש ומרב לרנר לסירוגין
"הדבר הבא" – תוכנית החדשנות – טכנולוגיה, טכנולוגיה רפואית, רכב ונדל"ן.
"בינה אחרת" – תוכנית הסוקרת את כל חידושי הבינה המלאכותית ומשודרת ביום חמישי בערב.
מגישים: מורן מזור ליכטנפלד ואביתר אדרי.
תל אביב - ניו יורק – תוכנית הסוגרת את המסחר בבורסות ניו יורק, ומשודרת במקביל מהאולפן בישראל ומהאולפן הממוקם ברצפת המסחר של בורסת ניו יורק, התכנית מוגשת על ידי נתי כ"ץ וטל היינריך בניו יורק ו-מור יוגב ואפרת יונגר מישראל.
פותחים שבוע בהגשת חגי גולן
"נדל"ן 10" תוכנית כלכלית המתמקדת בשוק הנדל"ן.
"היזמים - פרס האטלס" תוכנית המפגש בין היוזמות הישראליות.
מחלקה ראשונה בהגשת רועי כ"ץ ושי שלו לסירוגין
"כללי המשחק" – עדכוני רגולציה והשפעתה על השווקים.
שאלה לי בהגשת לי סובר
ערוץ החיים הטובים הוא ערוץ ישראלי בבעלות חברת ההפקות "ענני", העוסק בנושאי לייף סטייל ומשודר ב- yes+, ב-HOT וב-NEXT TV.
הערוץ עלה לשידור ב-14 באוגוסט 2000 בחברת הלוויין yes, כחודש לאחר תחילת שידוריה, בניהולה של דפנה פרנר.
הוא הופק על ידי חברת "ענני תקשורת" כגרסה ישראלית של ערוץ אוסטרלי אותה ייצגה בישראל, שעסק בעיקר בתוכניות סגנון חיים, פנאי, עיצוב, אוכל ותיירות; והיא שילבה בו גם תוכניות בהפקה מקומית.
כשנה לאחר שעלה לאוויר דווח כי כ-50% מלקוחות חברת yes רכשו אותו והוא אחד מהערוצים הנצפים ביותר שלה.
באוגוסט 2001 צורף לחבילת הערוצים הדיגיטליים של חברת הכבלים מת"ב, ובאוקטובר 2001 ערוצי זהב ותבל גם רכשו אותו לשידור.
עם מיזוג חברות הכבלים לחברת אחת, הוא החל להיות משודר גם לכל לקוחות הטלוויזיה בכבלים בישראל, החל מ-2002 (עם כי תחילה רק למנויים דיגיטליים), וזכה להצלחה רבה בקרב הצופים גם בכבלים.
בפברואר 2002 הכריז הערוץ על עונה חדשה עם הפקות מקור נוספות (בהם "מבתים" בהנחיית גילת אנקורי ו"מורי דרך" בהנחיית יעל אבקסיס) והשקה של שירותי תוכן אינטראקטיביים.
בדצמבר 2003 השיק לוח שידורים חדש, בו עלה מספר שעות השידור השבועי ל-50 במקום 17 שעות (לא כולל שידורים חוזרים), רצועת לילה המשודרת בין השעות 22:00 עד 00:30 ועשרות תוכניות רכש נוספות.
החל מ-2006 פוצל הערוץ לערוצים נוספים, שעוסקים בנושאים ספציפיים, כולל: "ערוץ הבריאות" שעלה לאוויר במאי 2006 ב-yes וב-HOT, ערוץ האוכל שעלה לשידור ביוני 2007 בהשקעה של כ-1.5 מיליון דולר וערוץ הטיולים שעלה לשידור בפברואר 2008 ב-YES.
בספטמבר 2006 השיק הערוץ פורטל אינטרנט בהשקעה של כמיליון שקל.
בדצמבר 2009 החל ערוץ החיים הטובים להיות משודר לקהל הישראלי בארצות הברית, באמצעות חברת הלוויין Dish Network.
ביולי 2004 הודה בעלי הערוץ אודי מירון בשילוב פרסום סמוי בהפקות המקור שלו לצורך מימונם, וסמנכ"ל השיווק של HOT אמר "שהפרסום הסמוי הוא זה שמאפשר לנו לעלות לאוויר ערוצים חדשים, שאחרת לא היה משתלם לנו להעלות לאוויר".
ביוני 2005 המועצה לשידורי כבלים ולשידורי לוויין שלחה לראשונה מכתב הפרה ל"ערוץ החיים הטובים" על שילוב פרסום סמוי בתוכנית עיצוב וסטייל שהגישה סנדרה רינגלר ותוכנית נוספת.
בהמשך שילם הערוץ מספר פעמים קנסות על שילוב פרסום סמוי ותוכן שיווקי.
"מגזין תרבות" בהנחיית דליק ווליניץ - שודר בשנים 2000–2003.
"מבתים" עם גילת אנקורי - תוכנית אירוח ושיחה בבתים של אנשי האלפיון העליון.
"מורי דרך" עם יעל אבקסיס - שיחות בנושאי רוחניות וניו אייג'.
"צוקריה" - תוכנית בישול בהגשת השף ניר צוק ששודרה 2002 ואחר כך גם בזכיינית ערוץ 2 "טלעד".
"מדריך חופים" עם ניר צוק -סדרה בה צוק מטייל בחופי ישראל.
"דרך היוגה" - סדרה של שיעורי יוגה שהועברו על ידי מורים ישראלים מובילים בהם ענת צחור.
"מגזין החיים הטובים" - תוכנית לייף סטייל שמשודרת החל מ-2005, העוסקת בתחומי: אופנה, עיצוב, תיירות ונופש, שהייתה לתוכנית הדגל של הערוץ.
"עד הפרט האחרון עם מיקה וירון" - תוכנית בישול עם השפים מיקה שרון וירון קסטנבוים.
"על הדרך" - סדרה בה גבי ניצן נפגש עם 13 אנשים שיצאו למסע ששינה את חייהם.
"החיים על פי נועה תשבי" - תוכנית אירוח בהנחיית נועה תשבי.
תוכניתו של השף קית' פלויד
תוכניתו של השף אנתוני בורדיין
"ג'יימי אוליבר עושה בית ספר" - סדרה בה השף ג'יימי אוליבר מנסה לבצע שינוי בהרגלי התזונה של ילדי בריטניה.
"אוהבים לאכול" עם ז'אן לוק פטירנו.
"גורדון רמזי פותח את הפה"
"קולין וג'סטין משתלטים על הבית"
"יום יום בית" עם לינדה ריבס
"מרתה" - תוכנית הלייף-סטייל היומית של כוהנת הבית והפנאי האמריקאית מרתה סטיוארט.
"מארגן המסיבות" עם בראיין רייס ובראיין דובין
"מי רוצה להיות הילטון"- תוכנית המציאות של קאתי הילטון.
"ורודים בדרכים" - תוכנית תיירות לקהילת ההומואים והלסביות
"סטייל של כוכבים" - תוכנית ריאליטי
"הבית של השכן ירוק יותר" (World's Greenest Homes) - סדרה על הבתים הירוקים המעוצבים ביותר בעולם.
ירוק!" (Red Hot & Green) - סדרה שסוקרת את הדרכים הזמינות והזולות להפוך בתים למעוצבים אך גם ידידותיים יותר לסביבה.
"משפחת הירוקים" (Green Me Up) - סדרת ריאליטי שהיא תחרות בין שתי משפחות שכנות שהופכות את בתיהן לידידותיים יותר לסביבה באמצעות בידוד, רכישת מוצרי חשמל חסכוניים ושינוי אורח החיים.
"לא עוצרים בירוק" (Outrageous Wasters) - סדרת ריאליטי בה משפחה בריטית ממוצעת ובזבזנית נשלחת למחנה מבודד, ללמוד איך לחיות בלי מים זורמים, בלי חשמל ובלי מזון ארוז, בשעה שצוות מומחים הופך את ביתם לחממה ירוקה וידידותית לסביבה.
ערוץ עשר, שמותג גם כ"ישראל 10", ו"ערוץ 10", היה ערוץ טלוויזיה מסחרי ישראלי שפעל בין 28 בינואר 2002 ל-15 בינואר 2019 ומומן באמצעות שידור פרסומות.
הערוץ נקלט בבתי הצופים באמצעות חברת הכבלים ("HOT"), חברת הלוויין ("yes"), סלקום tv, פרטנר TV, או באמצעות עידן+ והועבר באופן חופשי גם באמצעות הלוויין עמוס.
לאורך כל שנותיו התמודד הערוץ עם תחרות קשה מול ערוץ 2 וזכייניותיו, ובמיוחד מול שידורי קשת, דבר שבסוף ימיו הביא להגדרתו כ"פירמה כושלת".
ב-13 ביוני 2018 החל ערוץ עשר תהליך מיזוג עם בעלת הרישיון לשידורי טלוויזיה רשת.
אישור המיזוג הושלם ב-8 בנובמבר 2018. שידורי ערוץ עשר ורשת 13 הסתיימו בחצות הליל שבין 15 ל-16 בינואר 2019 ומייד לאחר מכן, החלו שידורי הערוץ הממוזג במהדורת חדשות בהגשת יעקב אילון, שפתח גם את שידורי ערוץ 10 ב-2002 ושידורי חברת "חדשות 10" ב-2003.
בהפעלת הערוץ המסחרי הנוסף, אשר כונה בחוק "הערוץ השלישי", זכו שתי זכייניות, "ישראל 10" ו"שידורי עדן".
ב-1 ביולי 2002, כחצי שנה לאחר תחילת השידורים, אישרה מועצת הרשות מיזוג בין שתי הקבוצות.
עוד 26% ממניות הערוץ התחלקו בין בעלי מניות קטנים ביניהם: יוהנה פרנר, רוני אלגרנטי, ישראל רינגל וחברת ITN.
בדצמבר 2002 הגדיל יוסי מימן את החזקתו ל-51%, בדרך של דילול מניות יתר השותפים, תמורת הזרמה של מעל ל-100 מיליון שקל.
בנובמבר 2003, רכשו אנשי העסקים רון לאודר ושלמה בן צבי 60% מהערוץ תמורת 25 מיליון דולר (יוסי מימן המשיך להחזיק 40%).
באפריל 2005 רכשו אנשי העסקים ארנון מילצ'ן ואילן שילוח כ-42% מהערוץ כך שהבעלות באותה עת הייתה: יוסי מימן (30%), ארנון מילצ'ן (24.9%), רון לאודר (24.9%), ואילן שילוח (17.8%).
קבוצת RGE היא בבעלות לן בלווטניק, אביב גלעדי ואודי רקנאטי.
בין יולי 2014 לסגירת החברה בינואר 2019 מנכ"ל החברה היה יוסי ורשבסקי (קדנציה שנייה בתפקיד) ומנכ"ל "חדשות 13" (לשעבר "חדשות 10"), החברה אשר מפיקה את תוכניות החדשות והאקטואליה של ערוץ 13, הוא גולן יוכפז.
במרץ 2000 פורסם תיקון לחוק הרשות השנייה לטלוויזיה ורדיו, שאישר את הקמתו של ערוץ מסחרי נוסף, הערוץ השלישי, ונקבע כי ישדרו בו שני זכיינים.
עקב העלות הגבוהה בשידור אנלוגי קרקעי, הערוץ לא שודר בשידור קרקעי פתוח אלא בשידור לווייני פתוח בלבד.
בפלטפורמות הטלוויזיה למנויים, הערוץ קיבל את אפיק מספר 10.
לקראת העלייה לאוויר הפיק הערוץ תוכניות בידור, דרמה, אקטואליה ותעודה, קנה סדרות רכש מובילות, חתם על הסכם עם הטלוויזיה החינוכית ועם "חדשות ישראל".
"חדשות ישראל" הפיקה עבור ערוץ 10 שתי מהדורות בכל יום בהגשת יעקב אילון – מהדורה מרכזית בת 30 דקות בשעה 19:00 ומהדורה קצרה בת 10 דקות בשעה 22:00 בלילה.
את עלייתו לאוויר של הערוץ, ליווה מסע פרסום תחת הסיסמה "כל המדינה 10".
סדרות הדגל של הערוץ היו "תיק סגור" (סדרת דרמה משטרתית), "עם ישראל LIVE" (גרסה ישראלית ל-"סאטרדיי נייט לייב"), "החברים של סשה" (תוכנית אירוח מוזיקלית בהנחייתו של השחקן סשה דמידוב) והשעשועון "החוליה החלשה".
בנוסף תכננו להרחיב את גבולות שעות צפיית שיא (ה"פריים טיים") ולהתחילן מדי יום בשעה 19:00 עם מהדורת חדשות בהגשת יעקב אילון.
רצועות שידור קבועות נוספות היו השעשועון "ג'פרדי!" בהגשת רוני יובל ששודר כל יום ב-19:30 והלייט נייט "חדשואו" בהגשת טל ברמן.
בבוקר למחרת ההשקה החלו הבעיות: הרייטינג הגיע למספרים מזעריים, הרשות השנייה הטיחה ביקורת ומנהלי הערוץ לא היו מרוצים.
הערוץ שידר כחודש ואז הוחלט על היערכות מחדש.
ב-1 ביולי 2002 אישרה מועצת הרשות מיזוג בין שתי הקבוצות שזכו במכרז: "ישראל 10" ו"שידורי עדן", בכפוף לכמה תנאים.
מ-21 באוגוסט 2002 ועד למיזוג עם "רשת" ב-2019, הפעיל את ערוץ 10 זכיין אחד, כול חברת חדשות הממומנת על ידי הזכיין.
שידורי הערוץ נכנסו לתקופת הרצה (שידורי ניסיון) של 6 חודשים שבהם נדרש הערוץ לעשות היערכות מחדש.
בין היתר סיימו את תפקידם מנכ"לי הערוץ יוהנה פרנר ורוני אלגרנטי ואותם החליף מודי פרידמן, מנכ"ל "נגה תקשורת", ובוטלו או הוקפאו רוב ההפקות ששודרו.
הערוץ החל במסע קניות נרחב – זכויות ליגת העל בכדורגל, זכויות שידור מכבי תל אביב באירופה, החתמת מגישים ושחקנים כמו מני פאר, רפי רשף, רמי ורד, ירון לונדון, אברי גלעד, מאיר איינשטיין, גדעון רייכר, אודטה דנין, שי ודרור, מרב מיכאלי, אבי רצון ולבסוף גם כוכב ערוץ 2 ארז טל.
בנוסף הקים הערוץ את "חדשות 10", חברת חדשות עצמאית בהובלת רם לנדס.
אחרי תקופה מסוימת, שינה הערוץ את לוח השידורים, כולל רצועת בוקר, רצועת נוער ו"פריים-טיים".
עם זאת, ב-27 במרץ 2003 אמר יו"ר הערוץ, יוסי מימן שלא ימשיך לממן את ערוץ 10 לבדו ודרש משאר בעלי המניות להזרים כסף ולא יפסיק את שידוריו.
ההודעה הגיעה בעקבות דו"ח שהצביע על כך שהערוץ הפסיד ב-2002 כ-160 מיליון ש"ח.
באפריל 2003 נכנס הערוץ להקפאת הליכים עקב קשיים כלכליים והכנסות נמוכות בהשוואה לציפיות כתוצאה מכך הוקפאו כל הפקות המקור והערוץ עבר למתכונת שידורים מצומצמת שכללה רק מהדורות חדשות וסדרות רכש.
באותה תקופה הוכרז על פיטורים של כ-15% מעובדי הערוץ.
בתקופה זאת תוקן חוק הרשות השנייה כך שהופחתו מחויבויות הערוץ (בהשקעה ובתוכן) וכן נמחקו מחויבויותיו בשנתיים הראשונות לשידוריו.
החל מסוף 2003 החליט הערוץ לשדר את רצועת ערוץ בייבי בשעות הבוקר בלבד.
רצועת ערוץ בייבי שודרה עד שנת 2017.
חברת החדשות של הערוץ, חדשות 10, נאלצה לסייע במילוי לוח השידורים של הערוץ.
בתקופה זאת, הצליחה החברה לייצר תוכניות שנחשבו לעמודי תווך חשובים לערוץ.
בין היתר הפיקה "חדשות 10" את "דין וחשבון" עם רינו צרור, "זה הזמן" עם עמנואל רוזן, "היום שהיה" עם גיא זהר ו"לונדון את קירשנבאום".
כל אותה עת, נאמני הערוץ חיפשו משקיעים חדשים.
בין היתר היה ניתן למצוא ברשימת המשקיעים את משה סבא (מיליונר מקסיקני) ואת קשת.
אחרי תקופה קשה, שבה הדעה הרווחת הייתה שסופו של הערוץ מתקרב, שלמה בן-צבי ורון לאודר, בעלי "ערוץ התכלת", קנו 60% ממניות הערוץ והצילו אותו מסגירה.
עם כניסת המשקיעים החדשים נעשו שינויים בהנהלת הערוץ – מודי פרידמן, המנכ"ל השני של הערוץ, הודח ויחד איתו פרשו גם סמנכ"לי הערוץ.
במרץ 2004 הוחלף פרידמן בניר למפרט, סמנכ"ל בכיר ב-yes.
עונת חורף 2004 המוצלחת היוותה נקודת מפנה.
בין התוכניות המובילות של אותו חורף היו שעשועון ההכרויות "משחק מקדים" עם גלית גוטמן, תוכנית הראיונות "מי מפחד מצופית גרנט?", תוכנית הלייט-נייט היומית "כל לילה עם אסף הראל" וסדרת הדרמה "אהבה זה כואב" בכיכובם של דנה מודן ואסי כהן.
סדרה זו קבעה שיא רייטינג חדש לערוץ, חשפה צופים רבים לערוץ והצליחה להחזיר את התקווה לערוץ 10. לראשונה הצליח לוח השידורים של ערוץ 10 להציב אלטרנטיבה ראויה לערוצים המתחרים.
לצד ההשקעה בהפקות מקור, הוחלט על צעד אסטרטגי נוסף – השקעה במשדרי ספורט כפלטפורמה שיווקית, הערוץ היה בעל הזיכיון למשחק המרכזי של ליגת העל בכדורגל עד שנת 2009, ובעל הזיכיון למשחקי מכבי תל אביב ביורוליג עד שנת 2015.
את עונת הקיץ של 2005 פתח שי אביבי, ששימש אז מנהל התוכניות בערוץ, בהכרזה: "הערוץ ממשיך בתנופתו להפוך לערוץ המגניב ביותר במזרח התיכון".
בעונה זו שודרו בין היתר "הדוגמניות" תוכנית מציאות שעוררה דיון ציבורי רחב, השעשועון הכושל "דיל או לא דיל" ותוכניות התעודה "צהובים" ו"בעקבות הגביע האבוד".
בנוסף, באותה תקופה שבר הערוץ שיאי רייטינג (35.1% ו-35.6% – קרוב למיליון צופים) כאשר שידר את משחקי נבחרת ישראל במוקדמות מונדיאל 2006. הערוץ שידר מספר משחקים מרכזיים במונדיאל 2006. כולל משחק הגמר.
ביולי 2005 שידר הערוץ בישראל את לייב 8, קונצרט צדקה גדול שנערך בהיסטוריה למען מדינות אפריקה ואת הטלנובלה היומית "פיק אפ".
הסדרה ששודרה בפריים טיים, לא עמדה בציפיות וכשלה ברייטינג בכל תקופת קיומה.
חודשיים לאחר מכן קיבל מנכ"ל הערוץ ניר למפרט הצעת עבודה מדפי זהב ועזב את תפקידו.
במקומו החליטו בעלי המניות להחזיר את מודי פרידמן, שהיה המנכ"ל השני של הערוץ.
בסוף 2005 העלה הערוץ את תוכנית האקטואליה "חמש עם רפי רשף".
בשנת 2006 רכש הערוץ את פורמט תוכנית המציאות "לרדת בגדול".
הגרסה הישראלית הושקה חצי שנה לאחר-מכן, וזכתה להצלחה.
חלק ניכר מפרקי העונה שודרו בזמן מלחמת לבנון השנייה, דבר שהביא לשיבוש רצף התוכניות.
למרות זאת הניבה התוכנית רייטינג ממוצע של 12.5%, נתוני שיא בהשוואה לשאר תוכניות הערוץ.
תוכנית הגמר ששודרה בתום המלחמה גרפה 18% ובשיא, 22.8%.
בשנת 2007 שבה "לרדת בגדול" לעונה שנייה ששחזרה את נתוני העונה הראשונה.
גמר התוכנית קבע שיא בערוץ ב-20.7 אחוזי רייטינג.
במקביל, עלו בערוץ תוכניות נוספות: "אמא יקרה לי" עם מיקי חיימוביץ', "קרב סכינים" – גרסההישראלית ל"איירון שף", "מחפשים אהבה עם גלית גוטמן", "הכרישים", סדרות הדרמה "המקום" ו"מתי נתנשק", ותוכנית "הלילה עם ליאור שליין".
בשנת 2007 רכש הערוץ 50% מהשליטה באתר "נענע" כחלק מעסקה עם חברת נטוויז'ן ושם האתר שונה ל"נענע 10" ומאוחר יותר ל-"nana10".
ב-15 בדצמבר 2007 החלו בערוץ שידורי גרסה ישראלית של "הישרדות", שבצילומיה הושקעו כ-5 מיליון דולר.
בתחילה התוכנית השיגה מדרוג נמוך שהשתפר בהדרגה.
גמר התוכנית "הישרדות 10" הפך לאחד המשדרים הנצפים ביותר מאז החלו מדידות הרייטינג בישראל, מבחינת כמות הצופים, עם 1.2 מיליון צופים.
בשנת 2013, לאחר שהוסרו איומי הסגירה מהערוץ מאותה עת, הושק לוח שידורים חדש.
בין התוכניות ששידורן החל במסגרתו: "חברות", "כלבוטק", "אקסטרים מייקאובר" ו"שי בשישי".
בנוסף, חזרו בעונות חדשות תוכניות כגון "מעושרות", "לעוף על המיליון", "המקור" ו"פנים אמיתיות".
ב-2017 הרשות השנייה החליטה לחייב את הערוץ עם המעבר לאפיק החדש, וכך גם את קשת ורשת, להתחיל לשדר באיכות HD.
אולם עם שינוי האפיקים, בעידן+ ובממירים של סלקום tv הנשענים עליו, הערוצים החדשים עדיין שודרו באיכות SD, הנמוכה יותר.
החל משנת 2007 נשמעו באמצעי התקשורת איומים רבים על כוונה לסגור את הערוץ, הן מצד הרשות השנייה לטלוויזיה ולרדיו והן מצד בעלי הערוץ.
איומים אלה נבעו מההפסד הכספי אשר הסב תפעול הערוץ לבעליו וכן מחובות של הערוץ למדינה.
באמצע יולי 2009, הודיע מנכ"ל ערוץ 10 כי קופת הערוץ תספיק לחודש ימים, ולאחר מכן, אם לא יהיה שינוי במצב, יפסיק הערוץ את פעילותו.
ב-14 ביולי 2009 אף נערכה הפגנה של עובדי הערוץ מול משכן הכנסת בירושלים במחאה על כוונת הסגירה של הערוץ.
לבסוף הוחלט שלא לסגור את הערוץ.
היה זה לאחר שמשרדי האוצר והתקשורת הגיעו להסכם עם הנהלת הערוץ, לפיו ידחה החזר מרבית החובות ל-2012. חובות אלה היו מוערכים ב-35 מיליון ש"ח.
ב-23 באוקטובר 2009, התקבלה החלטה ברשות השנייה לצאת למכרז חדש על הערוץ.
בינואר 2010 החליטה מועצת הרשות השנייה על הארכת זיכיון הערוץ.
הארכת הזיכיון נעשתה כחלק ממשא ומתן עם הרגולטור שעוגן לבסוף במסגרת תנאים שנקבעו ופורטו בחוק, לפיהם על הזכיין להשלים את החוסרים שצבר בהוצאות על תוכן במהלך שנות הזיכיון, וכן את החוסרים בתשלום דמי הזיכיון והתמלוגים.
בספטמבר 2011, עקב פרסומים שהאשימו את רון לאודר בהפעלת לחץ על ערוץ 10 על מנת שיתנצל על כתבה בנושא איש העסקים שלדון אדלסון, החליט לאודר להפסיק את הזרמת הכספים לערוץ.
בדצמבר 2011, דחתה ועדת הכלכלה של הכנסת את ההצעה לאפשר פריסת תשלומי החובות של ערוץ 10, ברוב של 8 בעד ו-5 נגד.
בעקבות ההחלטה, הודיע מנכ"ל הערוץ יוסי ורשבסקי, כי "הערוץ יוחשך ב-27 בינואר 2012", 10 שנים בדיוק מיום הקמתו.
על אף שאיום הסגירה עדיין היה קיים, הוצע לערוץ 10 להמיר את חובותיו למחויבויות תוכן.
חמישה ימים טרם סגירתו, הוחלט כי הערוץ יקבל זיכיון עד ל-2013,, ההצעה להמרת החובות לתוכן נדחתה לבסוף בהצבעה בכנסת.
בשל האיום לסגירת הערוץ הוקפאו מספר הפקות של הערוץ, ביניהם עונה נוספת לתוכנית האופנה של טריני וסוזנה, גרסה ישראלית ל"אקסטרים מייקאובר", הפקת סדרת דרמה לפי הרומן "אלנבי", קומדיה על מערכת כתב העת "בלייזר" שנקראה "המערכת", ונדחתה עליית העונה החדשה של הישרדות והיפה והחנון שצולמו מבעוד מועד.
במאי 2012 העלה הערוץ את "הישרדות VIP", לאחר שדחה את עלייתה בחורף בשל איומי הסגירה.
העונה הזו זכתה להצלחה רבה בנתוני הצפייה והובילה את טבלאות הרייטינג בימים ששודרה עם ממוצע עונתי של 24% צפייה.
זמן קצר לאחר מכן עלתה העונה השלישית של הריאליטי היפה והחנון שהביסה את "רוקדים עם כוכבים" ששודרה במקביל והובילה להידרדרות בנתוני הצפייה שלה.
ביולי 2012 בוטלה הפקת הגרסה הישראלית ל"אקסטרים מייקאובר", והעונה השלישית של השעשועון "לעוף על המיליון" קוצצה בכמות התוכניות.
בדצמבר 2012, שבו איומי הסגירה לערוץ, כאשר סיום הזיכיון לפי ההסכם היה אמור להגיע ב-1 בינואר 2013. לבסוף הסכים הערוץ לחתום על הסכם פריסת החובות כלפי המדינה וכלפי גופים נוספים, בנוסף להלוואה שהמדינה נתנה לערוץ בסך 65 מיליון ש"ח, על מנת לסגור את החובות.
במסגרת ההסכם, התאפשר לערוץ להמשיך לשדר עד ל-1 בינואר 2014, כשינוסח הסכם מחודש להחלפת הזכיינות ברישיון קבע או הארכת זכיינות הערוץ.
כמו כן, דברי ההסכם היו אמורים לבוא לכדי הצעת חוק, אך הצעה זו נתקלה בסחבת בשל פגרת הבחירות של הכנסת.
לאחר מאבק ממושך והגשת מכתבי הפיטורים לעובדי החברה, יו"ר הכנסת, ראובן ריבלין, כינס את מליאת הכנסת ואת ועדת הכספים לישיבת חירום לצורך העברת החוק ב-20 בדצמבר 2012. ההצעה עברה בקריאה ראשונה ברוב של 33 נוכחים, ובקריאה השנייה והשלישית ברוב של 11 נוכחים.
במאי 2013 הועלתה לאוויר הפקת הגרסה הישראלית ל"אקסטרים מייקאובר", כמו גם התוכנית כלבוטק, שהועברה מערוץ 2 לערוץ 10 לאחר שרפי גינת החל לכהן כמנכ"ל הערוץ.
ב-1 בספטמבר 2013 הושלמה ההעברה הסופית של פעילות חברת החדשות לירושלים (לאולפן זמני) בהשקעה של כ-20 מיליון שקלים.
משם שודרה מהדורת החדשות המרכזית, בהתאם להוראת , הקובעת כי יש לשדר משדר זה מירושלים.
ב-28 בדצמבר 2014 הוחשכו מסכי הערוץ מן השעה 22:30 עד לבוקר המחרת, במחאה על סגירתו שהייתה צפויה להתממש ב-31 בדצמבר 2014 בשל אי-עמידה בתנאים הרגולטוריים, לטענת משרד האוצר.
בהתערבותו של היועץ המשפטי לממשלה, יהודה וינשטיין, הוחלט, ביומה האחרון של השנה האזרחית, כי לאור מועדן הקרוב של הבחירות לכנסת העשרים, יוארך זיכיון הערוץ לחצי שנה נוספת, והקביעה לגבי גורלו העתידי של הערוץ תהיה בידי הכנסת העשרים.
ב-28 במאי 2015 קבוצת RGE רכשה את המניות של ערוץ 10.
ב-28 ביוני 2015 אישרה הרשות השנייה לטלוויזיה ולרדיו מתן רישיון שידורים לערוץ למשך 15 שנים.
עם זאת, נותרו שתי סוגיות ללא פתרון:
קבוצת RGE מחזיקה ב-6 ערוצי כבלים ולווין (ערוצי הספורט, "ערוץ הילדים", "לוגי" וערוץ הכנסת) ועל פי החוק, חברה המחזיקה בבעלות זכיין לשידור בערוץ מסחרי לא יכולה להחזיק יותר משלושה ערוצי כבלים ולוויין.
קבוצת RGE איימה כי אם סעיף זה יהווה מגבלה לקבלת הרישיון, היא לא תבצע את רכישת הערוץ ובכך הערוץ לא יזכה לרישיון.
המועצה לשידורי כבלים ושידורי לוויין קבעה ב-29 ביוני 2015 כי חוק זה חל על זכיינים ולא על בעלי רישיונות, משמע הסעיף המדובר לא תקף עבור ערוץ 10.
על פי חוק הרישיונות, נקבע כי אפיקי הערוצים המסחריים ברישיון שידור יהיו בין המספרים 12–16. הערוץ ביקש להישאר באפיק 10 עד שרשת וקשת יעברו לרישיונות.
ב-29 ביוני 2015 שר התקשורת, בנימין נתניהו, אישר את בקשת הערוץ ואפשר לו לשדר באפיק 10 עד להעברתן של קשת ורשת לשיטת הרישיונות, בתמורה לתשלום מיוחד.
ב-26 באפריל 2017 פורסם שהערוץ זכה באפיק 14 והוא יעבור לשדר בו מנובמבר 2017.
ב-30 ביוני 2015 הסתיימה תקופת הזיכיון של הזכיינית בערוץ השלישי המסחרי (שנודע בשם "ערוץ 10"), ומ-1 ביולי 2015 החלה הזכיינית לשדר באופן עצמאי כשהיא בעלת רישיון לשידורים מסחריים שתוקפו ל-15 שנה.
ביוני 2016 מונה יועץ התקשורת לשעבר של בנימין נתניהו, רמי סדן, לתפקיד יו"ר דירקטוריון הערוץ – לפי פרסומים שונים, מתוך אינטרסים משותפים של קבוצת RGE וראש הממשלה.
בתקופה זו לחצה ש"ס על פיטוריו של סדן לאור התבטאויות גזעניות שהשמיע לכאורה.
באוקטובר הדיחה אותו מועצת הרשות השנייה לאור פרטים כוזבים שמסר, וכן את איתן זינגר, על שלא דיווח על התמודדות ברשימת יש עתיד למועצת עיריית תל אביב.
לפי סדן, ההחלטה על הדחתו נקבעה מראש ונבעה ממניעים לא ענייניים.